section_heading: Narodni junak i bezobzirni kriminalac
paragraph_text: Sa svojim bogatstvom Escobar je zadobio popularnost kod siromašnog stanovništva te je bio opisivan kao Robin Hood Medellína jer je dijelio novac siromašnima i davao donacije u razne dobrotvorne svrhe, a jedno vrijeme početkom 1980-ih godina je bio i politički aktivan i izabran je kao zamjena u parlamentu. Bio je zadužen za komunalne projekte kao što su izgradnja zgrada i nogometnih igrališta što mu je podiglo popularnost među lokalnim stanovništvom. Prema nekim izvorima, imao je ambicije vremenom postati predsjednik države. Ministar pravosuđa, Rodrigo Lara Bonilla, međutim objavljuje da je Escobar kriminalac, što je rezultiralo Escobarovom naredbom za njegovo ubojstvo 1984. godine, poslije čega se Escobar sklanja jedno vrijeme u egzil u Panamu i Nikaragvu.